Razdjel: 109 MINISTARSTVO PRAVOSUĐA I UPRAVE

Glava: 10980 OPĆINSKI SUD U VIROVITICI

Aktivnost: 641000

RKP: 4399

Obrazloženje posebnog dijela financijskog plana 2024. - 2026. godine

**2024. godina**

**OPĆI PRIHODI I PRIMICI (izvor 11)**

**Aktivnost: A641000**

**Rashodi za zaposlene** izračunati su na bazi zaposlenih na dan 30. rujna 2023. godine koju čine 22 suca, 73 službenika i 9 namještenika, ukupno 104 zaposlenih. Izračun je temeljen na trenutno važećoj osnovici za izračun plaće dužnosnika, službenika i namještenika sa pripadajućim koeficijentima za svako radno mjesto u sudu. U izračun su uključeni minuli rad 0,5% po godini radnog staža, prekovremeni rad i dodatak na vjernost.

Bruto plaća za 2024. godinu iznosi 2.239.893,00 eura, a sastoji se od plaće za redovan rad u iznosu od 2.223.893,00 eura i plaće za prekovremeni rad 16.000,00 eura koja se isplaćuje djelatnicima Prekršajnog odjela. Povećanje plaće za redovni i prekovremeni rad u odnosu na 2023. godinu rezultat je povećanja na temelju zakonskih propisa.

Ukupni rashodi za zaposlene u 2024. godini iznose 2.753.020,00 eura i sastoje se iz plaća za zaposlenike Suda u iznosu od 2.239.893,00 eura, ostalih rashoda za zaposlene u iznosu od 88.200,00 eura i doprinosa na plaću u iznosu od 424.927,00 eura.

Plan zapošljavanja u 2024. godini je ravnatelj sudske uprave i povećanje koeficijenta sudskom savjetniku.

**Ostali rashodi za zaposlene** u iznosu 88.200,00 eura odnose se na isplatu Božićnica i regresa za 73 službenika i 9 namještenika, dara za djecu u iznosu od 2.700,00 eura, jubilarne nagrade, otpremnine, pomoć u slučaju smrti i bolovanja dužeg od 90 dana koje se isplaćuju službenicima i namještenicima prema Kolektivnom ugovoru.

**Naknada za prijevoz na posao i s posla** obračunata je prema trenutnom broju zaposlenih službenika i namještenika, te dužnosnika koji ostvaruju pravo na tu naknadu i iznosi 87.000,00 eura.

**Materijalni rashodi** realno su planirani na temelju utrošenih sredstava iz 2023. godine s obzirom na zadane limite i iznose ukupno 605.338,00 eura.

**Financijski rashodi** u 2024. godini iznose 4.491,00 eura i obuhvaćaju kamate za primljene zajmove (službeni automobili –otplata) i troškove bankarskih usluga.

**Rashodi za nabavu nefinancijske imovine -** ukupni rashodi za nabavu nefinancijske imovine u 2024. godini planirani su u iznosu od 95.074,00 eura. Rashodi za nabavu proizvedene dugotrajne imovine u ukupnom iznosu od 11.874,00 eura odnose se na otplatu glavnice za službene automobile u iznosu od 6.874,00 eura, te kupovinu uredske opreme u iznosu od 5.000,00 eura.

Dodatna ulaganja za građevinske objekte u iznosu od 83.200,00 eura odnose se na promjenu dotrajalih elektroinstalacija i komunalne infrastrukture u matičnom sudu i Stalnoj službi u Slatini, promjenu vrata – stolarije u matičnom sudu i sanaciju dijela zgrade od prokišnjavanja.

**Vlastiti prihodi**

**Aktivnost: A809000**

Vlastiti prihodi su prihodi ovoga suda od usluga fotokopiranja i planirana su u iznosu od 531,00 euro godišnje i utrošiti će se na stavci uredskog materijala.

**2025. – 2026. godina - Projekcija**

**OPĆI PRIHODI I PRIMICI (izvor: 11)**

**Aktivnost:A641000**

**Ukupni prihodi poslovanja iznose 3.406.374,00 eura za 2025. godinu i 3.394.074,00 za 2026. godinu.**

**Rashodi za zaposlene** - plaće u bruto iznosu za zaposlenike bazirane su na izračunu bruto plaća i doprinosa na temelju izračuna bruto plaće za 2023. godinu sa uključenim minulim radom, dodatkom na vjernost i prekovremenim radom za djelatnike Prekršajnog odjela. Plaće za redovni rad za 2025. godinu iznose 2.233.193,00 eura, doprinosi na plaće za obavezno zdravstveno osiguranje iznose 424.927,00 eura i plaće za prekovremeni rad iznose 16.000,00 eura, ukupno 2.674.120,00 eura. Projekcija sredstava vezanih za rashode za zaposlene za 2026. godinu identična je projekciji za 2025.

Ostali rashodi za zaposlene iznose 88.200,00 eura i odnose se na regres, jubilarne nagrade i isplatu ostalih prava zaposlenicima prema Kolektivnom ugovoru.

**Materijalni rashodi** –rashodi za materijal i energiju realno su planirani na temelju utrošenih sredstava u prethodnoj godini, te povećani na pojedinim pozicijama s obzirom na povećanje cijena na koje sud ne može utjecati, kao npr, trošak energije ili intelektualnih usluga. Ukupna iznos na poziciji materijalnih rashoda iznosi za 2025. godinu 606.058,00 eura, a za 2026. godinu 614.858,00 eura. Razlika od 8.800,00 eura planirana je kao povećanje na stavci intelektualnih usluga.

Rashodi za nabavu nefinancijske imovine prema projekciji plana za 2025. godinu iznose 32.974,00 eura i odnose se na stavku uredske opreme i namještaja u iznosu od 5.000,00 eura i 6.874,00 eura otplate glavnice za službene automobile kupljene na leasing .

Rashodi za dodatna ulaganja na građevinskim objektima prema projekciji za 2025. godine iznose 21.000,00 eura i upotrijebiti će se za sanaciju podrumskih prostorija u matičnom sudu koji služe kao arhiv.

Planirani **vlastiti prihodi** iznose 531,00 euro.